作者：廖行之
词牌/韵律：贺新郎

paragraphs: 玉宇□蓬户。
渺凉声、箾槮梧井，乱零枫浦。
得得西山朝来爽，碧瘦千崖万树。
清兴在、烟霞深处。
拄笏风流今谁是，但闻鸡、夜半犹狂舞。
试举看，渠多许。
青云万里君夷路。
肯区区、輈张兔穴，沈迷金坞。
流水高山真难料，休把朱弦浪抚。
任展转、翻云覆雨。
且对佳时随意乐，更从今、莫问惊人句。
算万事，总天赋。